C 260/6
HR
Službeni list Europske unije
24.7.2023.
V. (Objave)
POSTUPCI U VEZI S PROVEDBOM POLITIKE TRŽIŠNOG NATJECANJA
EUROPSKA KOMISIJA Prethodna prijava koncentracije (predmet M.11144 – COLT TECHNOLOGY SERVICES GROUP / LUMEN EMEA BUSINESS) Predmet primjeren za primjenu pojednostavnjenog postupka (Tekst značajan za EGP)
(2023/C 260/05)
1.
Komisija je 17. srpnja 2023. zaprimila prijavu predložene koncentracije u skladu s člankom 4., a nakon upućivanja u skladu s člankom 4. stavkom 5.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Colt Technology Services Group Limited (Ujedinjena Kraljevina), pod kontrolom poduzetnika Colt Group Holdings Limited („Colt”, Ujedinjena Kraljevina), pod krajnjom kontrolom poduzetnika Star Horizon Management LLC (Sjedinjene Američke Države), i — Camelot Landing, LLC (Sjedinjene Američke Države), CenturyLink Europe B.V (Nizozemska), Lumen Technologies Austria GmbH (Austrija), Lumen Technologies Belgium SA (Belgija), Lumen Technologies Denmark ApS (Danska), Lumen Technologies EMEA Holdings Limited (Ujedinjena Kraljevina) i njihova društva kćeri te određena američka i transatlantska podmorska imovina poduzetnika Lumen (zajedno „ciljni subjekti”), koji su svi u vlasništvu grupe Lumen pod krajnjom kontrolom poduzetnika Lumen Technologies, Inc. (Sjedinjene Američke Države).
Poduzetnik Colt steći će, u smislu članka 3. stavka 1. točke (b) Uredbe o koncentracijama, isključivu kontrolu nad cijelim ciljnim subjektima.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— Colt je multinacionalno telekomunikacijsko poduzeće koje nudi mrežne usluge za sektore u kojima se intenzivno posluje na mrežama i glasovne usluge koje omogućuju prelazak s tradicionalnih govornih usluga na govorne usluge sljedeće generacije u Europi, SAD-u, Indiji i Aziji, — ciljni subjekti pružaju telekomunikacijsku infrastrukturu (infrastruktura optičkih vlakana i usluge kolokacije) i poslovne usluge u Europi, na Bliskom istoku i u Africi.
Obuhvaćaju gotovo sve djelatnosti i imovinu grupe Lumen u Europi, na Bliskom istoku i u Africi.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
(1) SL L 24, 29.1.2004., str.
1. („Uredba o koncentracijama”).